Povjerljiva osoba za prijavu nepravilnosti u Hrvatskom prirodoslovnom muzeju i zamjenik povjerljive osobe za prijavu nepravilnosti imenovani su od strane ravnateljice Hrvatskog prirodoslovnog muzeja na temelju prijedloga sindikalnog povjerenika, a sukladno članku 20. stavka 3. Zakona o zaštiti prijavitelja nepravilnosti i čl. 13. Pravilnika o postupku prijavljivanja nepravilnosti i imenovanja povjerljive osobe i njezina zamjenika Hrvatskog prirodoslovnog muzeja 

Povjerljiva osoba i njezin zamjenik dužni su provoditi postupak unutarnjeg prijavljivanja nepravilnosti u u Hrvatskom prirodoslovnom muzeju, sukladno navedenom Zakonu i Pravilniku.
Povjerljiva osoba dužna je:
Povjerljiva osoba dužna je: 1. zaprimiti prijavu nepravilnosti i potvrditi primitak prijave u roku od sedam dana od dana primitka 2. bez odgode poduzeti radnje iz svoje nadležnosti potrebne za zaštitu prijavitelja nepravilnosti 3. poduzeti radnje radi ispitivanja nepravilnosti i dostaviti prijavitelju povratnu informaciju o prijavi u pravilu u roku od 30 dana, ali ne duljem od 90 dana od dana potvrde o primitku prijave ili ako potvrda nije poslana prijavitelju, nakon proteka sedam dana od dana podnošenja prijave 4. bez odgode prijavu o nepravilnosti proslijediti tijelima ovlaštenim na postupanje prema sadržaju prijave, ako nepravilnost nije riješena s poslodavcem 5. bez odgode pisanim putem obavijestiti prijavitelja nepravilnosti o ishodu ispitivanja prijave 6. pisanim putem izvijestiti nadležno tijelo za vanjsko prijavljivanje nepravilnosti o zaprimljenim prijavama i ishodu postupanja u roku od 30 dana od dana odlučivanja o prijavi 7. čuvati identitet prijavitelja nepravilnosti i podatke zaprimljene u prijavi od neovlaštenog otkrivanja odnosno objave drugim osobama, osim ako to nije suprotno posebnom zakonu 8. pružiti jasne i lako dostupne informacije o postupcima za podnošenje prijave nadležnom tijelu za vanjsko prijavljivanje i, prema potrebi, institucijama, tijelima, uredima ili agencijama Europske unije nadležnim za postupanje po sadržaju prijave nepravilnosti. 
    
Povjerljiva osoba i njezin zamjenik moraju svoje dužnosti obavljati zakonito i savjesno i ne smiju zlouporabiti svoje ovlasti na štetu prijavitelja nepravilnosti.
 
Povjerljiva osoba i njezin zamjenik dužni su čuvati identitet prijavitelja nepravilnosti i podatke zaprimljene u prijavi od neovlaštenog otkrivanja odnosno objave drugim osobama, osim ako to nije suprotno zakonu.

Prijavitelj nepravilnosti prijavu može podnijeti neposredno imenovanim osobama na propisanom obrascu i to:
· pisanim putem (u zatvorenoj omotnici) na adresu Hrvatskog prirodoslovnog muzeja, Demetrova 1, 10000 Zagreb, s naznakom “NE OTVRAJ – ZA POVJERLJIVU OSOBU”
· putem elektroničke pošte: nepravilnosti@hpm.hr
· pomoću obrasca za prijavljivanje nepravilnosti 
· telefonskim putem:  01/4851 700
Povjerljiva osoba za prijavu nepravilnosti u Hrvatskom prirodoslovnom muzeju: Ivan Bašić, mag.ing.geol.
Zamjenik povjerljive osobe za prijavu nepravilnosti u Hrvatskom prirodoslovnom muzeju: Petar Crnčan, mag.biol.exp.

Odluka o imenovanju povjerljive osobe i njezina zamjenika 

OBRAZAC - prijavljivanje nepravilnosti (word)
